
	1.
	Rīkojuma projekts
3. Nodrošinājuma valsts aģentūrai atbilstoši Ministru kabineta 2006. gada 25. jūlija noteikumiem Nr. 618 "Kārtība, kādā valsts kustamo mantu nodod bez atlīdzības ārvalstu valdību un starpvalstu organizāciju īpašumā" sagatavot un parakstīt nodošanas un pieņemšanas aktu par šā rīkojuma pielikumā norādīto valstij piekritīgo transportlīdzekļu nodošanu Ukrainas valdības institūcijām, neslēdzot rakstisku līgumu. Nodrošinājuma valsts aģentūras direktoram apstiprināt parakstīto nodošanas un pieņemšanas aktu.
	Priekšlikums
Ministru kabineta rīkojuma projekta "Par valstij piekritīgo transportlīdzekļu nodošanu bez atlīdzības Ukrainai" sākotnējās ietekmes novērtējuma ziņojumā norādīts, ka Nodrošinājuma valsts aģentūra, lai nodotu transportlīdzekļus Ukrainai, sadarbosies ar biedrību "Agendum", bet Ministru kabineta rīkojuma projektā šādas normas nav. Lūdzam attiecīgi precizēt Ministru kabineta rīkojuma projektu, papildinot to ar punktu, kas paredz pienākumu Nodrošinājuma valsts aģentūrai minētā jautājuma risināšanā sadarboties ar biedrību "Agendum", piemēram, līdzīgi kā tas paredzēts Ministru kabineta 2025. gada 4. februāra rīkojumā Nr. 68 "Par valstij piekritīgo transportlīdzekļu nodošanu bez atlīdzības Ukrainai".

